स्वास्थ्य कर्मी से फोन पर अश्लील भाषा का प्रयोग करने पर भड़के कर्मचारी
नागरिकअस्पताल की एक चतुर्थ श्रेणी स्वास्थ्य कर्मी के साथ फोन पर अश्लील भाषा प्रयोग करने पर कर्मचारी भड़क उठे। उन्होंने एकजुट होकर शहर पुलिस एसडीएम को इस संबंध में शिकायत दी तथा चेतावनी दी कि यदि इस बारे में शीघ्र कोई कार्रवाई नहीं की गई तो हड़ताल करने पर मजबूर होंगे।
महिला कर्मी भागवंती ने पुलिस को दी शिकायत में बताया कि शुक्रवार दोपहर करीब 1.30 बजे जब वह एसएमओ के रूम के बाहर ड्यूटी पर बैठी हुई थी तो इस दौरान लैंडलाइन फोन पर एक कॉल आई। सामने से बोल रहे व्यक्ति ने कहा कि वह एक दुकान से दही खरीद कर लाया है जोकि बिल्कुल खराब है। इस पर जब उसने कहा कि एसएमओ साहब अल्ट्रासाउंड करने गए हुए हैं तो उस व्यक्ति ने अश्लील शब्दों का प्रयोग करते हुए कहा कि तू यहां क्या कर रही है। इस पर उसने फोन काट दिया तथा तुरंत अन्य स्वास्थ्य कर्मियों के साथ एसएमओ डॉ. सतीश गर्ग के पास जाकर उन्हें पूरी घटना से अवगत करवाया।
उन्होंने इसे निंदनीय बताते हुए तुरंत एक शिकायत थाना सिटी को प्रेषित कर दोषी के खिलाफ सख्त कार्रवाई करने की मांग की।
काम छोड़ हड़ताल करेंगे: एलटी
एलटीदलीप सेन ने बताया कि इस संबंध में शिकायत दी गई है यदि पुलिस ने शीघ्र कार्रवाई नहीं की तो वे शनिवार से हड़ताल शुरू करेंगे तथा सर्व कर्मचारी संघ सहित अन्य कर्मचारी संगठनों के साथ आंदोलन शुरू करेंगे। उन्होंने बताया कि ऐसा पहली बार नहीं हुआ है। पहले भी अनेक बार चिकित्सकों कर्मचारियों के साथ अभद्र व्यवहार, गाली गलौज मारपीट की घटनाएं घटित हो चुकी हैं। जिस कारण पुलिस प्रशासन को यहां स्थाई पुलिस कर्मी की नियुक्ति कर सुरक्षा मुहैया करवाने की मांग की गई है लेकिन किसी के कान पर जूं तक नहीं रेंगी। लेकिन अब कर्मचारी इसे सहन नहीं करेंगे।
कॉल डिटेल निकलवाए पुलिस
^पुलिसप्रशासन को फोन की कॉल डिटेल निकलवाकर दोषी के खिलाफ कार्रवाई करनी चाहिए ताकि भविष्य में फिर कोई ऐसा करने की हिम्मत कर सके। डॉ.सतीश गर्ग, एसएमओ।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva